A századot 1916 elején, már az első világháború alatt alapították és a kiképzés után, március 15-én Fischamendből a keleti frontra, Michałowo repülőbázisára irányították. 1917 júliusában átszervezték a légierőt és az egység hadosztály-felderítői feladatokat ("Divisions-Kompanie", Flik 22D) kapott. Az orosz tűzszünet után az olasz frontra vezényelték és 1918 júniusában az Isonzó-hadsereg alárendeltségében részt vett a Piave-offenzívában. 1918 szeptemberében az újabb átszervezéskor hadtesthez rendelt repülőszázad ("Korps-Kompanie", Flik 22K) lett.